Σωκράτης Φάμελλος

Πολιτική σταδιοδρομία

Είναι μέλος του ΣΥΡΙΖΑ από την ίδρυσή του και μέλος της Νομαρχιακής Επιτροπής του ΣΥΡΙΖΑ Β' Θεσσαλονίκης και της Γραμματείας.
Ήταν Δημοτικός Σύμβουλος στο Δήμο Θέρμης (2006-2014). Διετέλεσε Αντιδήμαρχος, Πρόεδρος Επιτροπής Διαβούλευσης, Πρόεδρος Δημοτικής Επιχείρησης Πολιτισμού, Περιβάλλοντος και Αθλητισμού Θέρμης. Υπήρξε υποψήφιος Δήμαρχος Θέρμης 2014 ως επικεφαλής της παράταξης ΠΑΡΕΜΒΑΣΗ ΠΟΛΙΤΩΝ.
Έχει διατελέσει μέλος της Επιτροπής Περιβάλλοντος, Χωροταξίας και Υποδομών της ΚΕΔΕ.
Διετέλεσε Μέλος Δ.Σ. και Επιστημονικής Επιτροπής του Φορέα Διαχείρισης Στερεών Αποβλήτων Κεντρικής Μακεδονίας. (2011-2014).
Εξελέγη βουλευτής Β' Θεσσαλονίκης με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015.Στις 4 Οκτωβρίου του 2015 ορίστηκε Κοινοβουλευτικός Εκπρόσωπος του ΣΥΡΙΖΑ μαζί με τη Φωτεινή Βάκη και τον Χρήστο Μαντά.
Διατέλεσε Πρόεδρος της Εξεταστικής Επιτροπής της Βουλής των Ελλήνων για την διερεύνηση της νομιμότητας των δανείων σε πολιτικά κόμματα και ΜΜΕ. Η Επιτροπή αυτή με το πόρισμα της απέδειξε το πρόβλημα της παράβασης των τραπεζικών κανόνων, τη διαπλοκή και τα "δάνεια με αέρα" στους καναλάρχες.
Συμμετείχε στις κοινοβουλευτικές ομάδες φιλίας μεταξύ των χωρών Ελλάδας – Βραζιλίας, Ελλάδας – Ρωσίας, Ελλάδας – Παλαιστίνης και Ελλάδας – Ν.Κορέας. Διετέλεσε μέλος στις εξής Επιτροπές της Βουλής των Ελλήνων:
- της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης,
- της Ειδικής Μόνιμης Επιτροπής Προστασίας Περιβάλλοντος και
- της Ειδικής Μόνιμης Επιτροπής παρακολούθησης των αποφάσεων του Ευρωπαϊκού Δικαστηρίου των Δικαιωμάτων του Ανθρώπου

Υπουργική Δραστηριότητα

Στις 5 Νοεμβρίου του 2016 ορίστηκε Αναπληρωτής Υπουργός Περιβάλλοντος, Ενέργειας και Κλιματικής Αλλαγής.
Ως Αναπληρωτής Υπουργός είχε στο χαρτοφυλάκειο του θέματα που σχετίζονται με τα Διεθνή και Ελληνικά Περιβαλλοντικά ζητήματα, τα δάση και τα δασικά οικοσυστήματα, τα ύδατα, τους Επιθεωρητές Περιβάλλοντος, τις Προστατευόμενες Περιοχές και το ΕΣΠΑ.
Από τα μεγαλύτερα του επιτεύγματα τους ως Αν. Υπουργός είναι:
- Η ανάπτυξη Εθνικής Στρατηγικής για την Κυκλική Οικονομία
- Το κλείσιμο των παράνομων χωματερών και τη δημιουργία θεσμικού πλαισίου για την ανακύκλωση στην πηγή
- Η ολοκλήρωση των δασικών χαρτών περίπου στο μισό της χώρας
- Η ανάπτυξη Εθνικής Στρατηγικής για τα Δάση
- Η δημιουργία των Φορέων Διαχείρισης Προστατευόμενων Περιοχών ως μια μόνιμη δομή του Ελληνικού Κράτους
- H επικαιροποίηση και επέκταση του εθνικού καταλόγου του Οικολογικού Δικτύου Natura2000 
- Η βελτιστοποίηση της πρόληψης των δασικών πυρκαγιών
- Η βελτιστοποίηση του θεσμικού πλαισίου της θήρας
- Η ανάπτυξη πολιτικών που σχετίζονται με την προσαρμογή στις κλιματικές αλλαγές και τη βιώσιμη ανάπτυξη
- Η επένδυση στην ποιότητα των θαλασσών
- Ο περιορισμός της χρήσης πλαστικής σακούλας

Κοινωνική Δραστηριότητα[1]

Μέλος του SOSTE TO NERO
Mέλος του Συλλόγου Φίλων και Αλληλέγγυων της Ελεύθερης Αυτοδιαχειριζόμενης ΕΡΤ3
Μέλος του Κοινωνικού Ιατρείου Αλληλεγγύης Θέρμης
Μέλος της Διαδημοτικής Επιτροπής για τη Χωματερή των Ταγαράδων

Συνδικαλιστική Δραστηριότητα[1]

Εκλεγμένος στη Διοίκηση του Τεχνικού Επιμελητηρίου Ελλάδος (ΤΕΕ/ΤΚΜ) από το 1997 έως το 2015.
Εκλεγμένος στην Πανελλαδική Αντιπροσωπεία του Τεχνικού Επιμελητηρίου (ΤΕΕ) από το 2003 έως το 2015.
Διετέλεσε: Πρόεδρος Αντιπροσωπείας ΤΕΕ/ΤΚΜ, μέλος Διοικούσας Επιτροπής και Πρόεδρος Επιτροπής Περιβάλλοντος, μέλος των Διοικήσεων του Πανελληνίου Συλλόγου Χημικών Μηχανικών.

Επιστημονική Δραστηριότητα[1]

Έχει επιστημονική δραστηριότητα σε θέματα Μηχανικής Περιβάλλοντος, Υδατικών Πόρων, Ανακύκλωσης και Διαχείρισης Υγρών και Στερεών Αποβλήτων, Περιφερειακής Ανάπτυξης, Ανανεώσιμων Πηγών Ενέργειας.
Διευθυντής Ανάπτυξης της Αναπτυξιακής Εταιρείας ΟΤΑ Ανατολικής Θεσσαλονίκης, ΑΝΑΤΟΛΙΚΗ ΑΕ (2001-2013).
Υπεύθυνος Διαχείρισης σημαντικών διακρατικών ευρωπαϊκών έργων και πρωτοβουλιών, καθώς και δράσεων Ανακύκλωσης.